Sounds Of Jazz – kiintoisa jazzilta Kuopiossa
2022-04-26 19:00 - 21:30 (Europe/Helsinki) | Kuopion Musiikkikeskus, Kuopionlahdenkatu 23, Kuopio, 70100, Suomi
Pekka Toivasen pohjoismainen kvartetti esittää 26.4. klo 19.00 klassikoiksi muodostuneita jazz-sävellyksiä Amerikasta ja Euroopasta Kuopion Musiikkikeskuksen konserttisalissa. Ensimmäinen setti koostuu kamari-jazzillisesta ohjelmistosta, jossa yhtyeen hienostunut yhteissoitto on keskiössä.

Rauno Tikkanen

Jørgen Lauritsen

Wade Mikkola

Bengt Stark

Väliajan jälkeen lavalle nousee Savonia-Ammattikorkeakoulun ja Kuopion konservatorion yhteinen AmKo-sinfoniaorkesteri, jota johtaa kapellimestari Rauno Tikkanen. Ohjelma huipentuu amerikkalaisen Henry Wolkingin jazz-yhtyeelle ja sinfoniaorkesterille sävellettyyn sinfoniseen sarjaan Powell Canyons.
Pekka Toivanen Quartet ja Saara Soisalo 1987
Pekka Toivanen Quartet: Pekka Toivanen sax, Jørgen Lauritsen (Tanska) piano, Wade Mikkola bass Bengt Stark (Ruotsi) drums.
Pekka Toivanen perusti kvartetin jo vuonna 1987 Sibelius-akatemian opiskelijakavereidensa kanssa. Alkuperäiseen kokoonpanoon kuuluivat Toivasen lisäksi Seppo Helin (p), Harri Virtamo (b) ja Heikki Sandrén (dr). Se voitti perustamisvuonna Suomen Jazzliiton yhtyekilpailun, laulusolistina Saara Soisalo.
Liput 10,00 – 25,50 e (+ toimitusmaksu alk. 1 e)
Liput mm. Kuopion Musiikkikeskuksen lippukassa ja lippu.fi

Barbecue Jazz Band & Erja Uitto
2022-04-14 18:30 - 20:30 | Café Carusel, Merisatamanranta 10, Helsinki, 00150, Suomi
Barbeque Jazz Band on perustettu vuonna 2002 ja juhlii huhtikuussa 20-vuotista taivaltaan. Alkuaikojen tyylisuunta oli dixielandin ja swingin väliltä, eli valkoisten soittama chicagojazz. Vähitellen siirryttiin sovitetun swingin ja svengaavan tanssimusiikin suuntaan.
Erja Uitto
BJB on julkaissut pari levyä hyvin arvosteluin ja seuraava on parhaillaan suunnitteilla. Useimmat soittajista ovat pitkän linjan muusikoita, esiintyen myös usein muissa yhtyeissä, konserteissa ja kaikenlaisissa tilaisuuksissa ja tapahtumissa, jazz-ravintoloissa ym.
Myös laulusolisti Erja Uitto kuuluu taatusti maamme esiintyjien kärkikaartiin. Hänellä on erikoisuutena esittää useita teoksia alkuperäiskielellä tai ranskaksi.
Kokoonpano: Jarmo Nissinen, Valeri Nikitin, Erkki Hurri, Erja Uitto, Eero Valovirta, Juhani Reijonen, Pekka Iiramo, Shane MacKenzie ja Jarmo Karamäki
Showtime klo 18.30-20.30
Pöytävaraukset: +358 9 622 4522
Vapaa pääsy
Lisätietoja: Tuottaja Pepe Teirikari puhelin +358 40-903 0635)

Sofia Finnilä Quartet / Michel Legrand
2022-04-01 18:30 - 20:30 | Café Carusel, Merisatamanranta 10, Helsinki, 00150, Suomi
Sofia Finnilä Quartet esittää Michel Legrandin elokuvamusiikki-klassikoita. Legrand (1932-2019) oli ranskalainen, monipuolisen uran luonut säveltäjä. Erityisesti hänet muistetaan tuotteliaana elokuvasäveltäjänä. Legrand toimi myös kapellimestarina ja julkaisi yli sata albumia maailmanluokan esiintyjien kanssa.
Sofia Finnilä (s. 1970) on suomalainen jazzlaulaja. Hän aloitti klassisen pianon opiskelun Lauttasaaren musiikkiopistossa 6-vuotiaana. Opinnot jatkuivat vuosina 1992-94 Oulunkylän pop/jazz konservatoriossa, josta hän vuonna 1994 siirtyi Sibelius-Akatemian musiikinkasvatuksen osastolle.

Sofia Finnilä Quartet

Sofia Finnilä (vas.), Jay Kortehisto, Ape Anttila ja Eliina Mäkiranta

Vuonna 1999 hän voitti Lady Summertime-laulukilpailun, jonka jälkeen hän keikkaili ahkerasti Mahogany jazz trionsa (Mikael Jakobsson, Janne Antikainen ja Toni Porthen) kanssa. Esiinnyttyään lukuisilla kokoelmalevyillä, hän julkaisi vuonna 2008 debyyttilevynsä Everything I love.
Sofia Finnilä on myös tunnettu säveltäjänä, jonka teoksiin kuuluu muun muassa musikaali Flickan med Svavelstickorna, jonka kantaesitys oli Unga Teaternissa marraskuussa 2010.
Kokoonpano: Sofia Finnilä voc, Jay Kortehisto voc & trombone, Eliina Mäkiranta, piano ja Ape Anttila bass & guitar
Vapaa pääsy
Lisätiedot: Pepe Teirikari, puh. 040-903 0635

Vaskivuori Big Band
2022-03-31 19:00 - 22:30 | Kulttuuritehdas Vernissa, Tikkurilantie 36, Vantaa, Vantaa, 01300, Suomi
Koronarajoitusten purkautuessa Tikkujamit jatkuvat:
– Vaskivuori Big Band (2 settiä)
– Tikku House Band
Liput 18,- €/12,- € jäsenet, maksu käteisellä tai maksupäätteellä.
Pöytävaraukset: leena.svensson@kolumbus.fi tai puh. 0400 469 525.
Vernissan tiloissa on edelleen voimassa kasvomaskin käyttösuositus. Kahvila myy tuttuun tapaan juotavaa sekä pikkupurtavaa.

BlackC ja Reija Lang
2022-03-30 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Vierailijana BlackC orkesteri: Reija Lang voc, Arto Lehtola sax, Markku Harjula pno, Jarmo Nissinen gtr, Shane MacKenzie bass, Esko Reivinen, drs.

Arto Lehtola

Jarmo Nissinen

Reija Lang (s. 1963) innostui jazzlaulusta vasta 90-luvun jälkipuolella, mutta kehittyi nopeasti persoonalliseksi ääneksi maamme vokalistien monipuoliseen joukkoon.
Lang opiskeli Pop & Jazz Konservatoriossa ja Sibelius-Akatemian avoimessa yliopistossa, päättäväinen harjoittelu tuotti nopeasti tulosta ja Lang voitti Lady Summertime -laulukilpailun kesällä 2002.
Ulkomailla hän on osallistunut jazz-workshopeihin muun muassa Amsterdamissa ja New Yorkissa sekä ottanut yksityistunteja amerikkalaiselta crooner-legendalta Mark Murphyltä.
Showtime 17.30 – 22.00
Jamit 21.00 – 22.00
Leffana: ”Imatra BigBand 2012”
Vapaa pääsy
Lisätiedot: tuottaja Jaakko Rinne, puh. 050-412 4174
www.nyyrikki.fi

Svengaavaa jazzia ydinkeskustassa
2022-03-23 18:30 - 20:45 | Hard Rock Café, Aleksanterinkatu 21, Helsinki, 00100, Suomi
Birger’s Ragtime Band soittaa ke 23.3.22 klo 18:30 Hard Rock Cafessa Stokkaa vastapäätä. Tulepas syömään herkullista ruokaa ja juomaan tulisia juomia sekä kuuntelemaan Birger’s Ragtime Bandin svengaavaa jazzia.
Birger’s Ragtime Band on 2011 perustettu perinteistä New Orleans-jazzia soittava kuuden hengen yhtye. Yhtye on julkaissut kaksi CD -levyä, esiintynyt festivaaleilla Ruotsissa ja Suomessa, jazzklubeilla, radiossa ja useissa muissa tilaisuuksissa.
Jäsenet: Birger Lindström (cl), Charlotta Kerbs (voc), Jukka Järvelä (bjo), Pekka Sarmanto (b), Robert de Godzinsky (p) ja Sven-Erik Krogius (dr).
Vapaa pääsy!
Lisätietoja: Birger, puhelin 045-232 4584
Hard Rock Café

Reunion Big Band & Tobias Andersin
2022-03-18 18:30 - 20:30 | Café Carusel, Merisatamanranta 10, Helsinki, 00150, Suomi
Reunion Big Band feat. Tobias Andersin
Tervetuloa kanssamme nauttimaan swing-musiikin kulta-ajasta! Tässä koko perheen iltakonsertissa on tarjolla erityisesti legendaaristen Frank Sinatran, Count Basien ja Duke Ellingtonin kappaleita. Reunion Big Bandin solisteina ovat karismaattinen laulaja Tobias Andersin ja trumpetisti Martti Vesala.

Martti Vesala KUVA Tero Ahonen

Tobias Andersin

Reunion Big Band on kovatasoisista musiikinharrastajista muodostuva kokoonpano, joka on viihdyttänyt juhlakansaa jo lähes 20 vuotta. Kapellimestarina toimii trumpetisti, säveltäjä, sovittaja Martti Vesala.
VAPAA PÄÄSY, EI IKÄRAJAA
Kuuntelijoille tarjolla on laadukasta musiikkia matalalla kynnyksellä, herkullisten tarjoilujen äärellä.
www.rubb.org
www.perinnejazz.fi
EN
Reunion Big Band feat. Tobias Andersin
Welcome to enjoy tunes from the golden era of swing music! This family-friendly concert offers you all-time favorites are rare gems from big band giants like Frank Sinatra, Count Basie and Duke Ellington. The evening is hosted by Reunion Big Band, with Tobias Andersin (voc.) and Martti Vesala (trumpet) as soloists.
Reunion Big Band has been reunited since 2003. With 17 talented players we hop the roof with jazz and swing, but as well with soul, funk and latin. Our conductor is Martti Vesala, also a trumpetist and a composer. Our vocalist Tobias Andersin is a talented and musician, performer and singer
FREE ENTRANCE, NO AGE LIMIT
The audience is offered high-class music in a welcoming, seaside café environment with a wide range of snacks and drinks for sale.
www.rubb.org
www.perinnejazz.fi
SE
Reunion Big Band feat. Tobias Andersin
Välkommen att njuta av swingmusikens guldålder, särskilt av de legendariska Frank Sinatras, Count Basies och Duke Ellingtons låtar. På denna familjevänliga konsert bjuder vi på big band-klassiker med solistinslag av den karismatiske sångaren Tobias Andersin samt av vår egen dirigent Martti Vesala på trumpet.
Reunion Big Band består av skickliga musikfantaster, som har spelat tillsammans i Helsingforsregionen sedan 2003. Gruppen består av 17 erfarna musiker under ledning av dirigenten Martti Vesala, känd som trumpetist, kompositör och arrangör. Bandet är stolt över sina finlandssvenska rötter, vilket garanterar ett rikligt språkbad på både repetitioner och konserter.
FRITT INTRÄDE, INGEN ÅLDERSGRÄNS
Åhörarna bjuds på högklassig musik i en välkomnande, havsnära kafémiljö med ett bredd utbud av tilltugg och drycker till salu.
www.rubb.org
www.perinnejazz.fi

Vapaa pääsy
Lisätiedot/info: Pepe Teirikari, puh. 040-903 0635

Olli Soikkeli quartet avaa Café Caruselin kevään
2022-03-04 18:00 - 22:00 | Café Carusel, Merisatamanranta 10, Helsinki, 00150, Suomi
Tuottaja Pepe Terikarin mukaan Café Caruselin kevätjazzit alkavat pe 4.3. klo 18.00.
Olli Soikkeli (s. 1991), joka on nuoresta iästään huolimatta noussut yhdeksi maailman arvostetuimmista gypsy jazz -kitaristeista. Hän on myös johtanut yhdessä pianisti Marian Petrescun kanssa trioa, jonka esikuvana on ollut Oscar Petersonin 50-luvun piano/kitara/basso triot. Nyt hän esiintyy Cafe Caruselissa kvartetilla ja mukana on jälleen Marian Petrescu, sekä nuoret mestarit, basisti Joonas Tuuri ja rumpali Aleksi Heinola. Heiltä on kevään aikana myös tulossa uusi levy, joka sisältää taidokkaita ja mielenkiintoisia sovituksia monista tutuista sävelmistä, puhumattakaan siitä…svengistä!
New Yorkissa asuva Soikkeli on esiintynyt jazzmusiikin maailmantähtien rinnalla jazzklubeilla ja festivaaleilla ympäri Eurooppaa ja Yhdysvaltoja. 2016 Huffington Post- ja All About Jazz -lehdet valitsivat Soikkelin Rhythm Future Quartetin ”Travels”-levyn yhdeksi vuoden parhaista jazzalbumeista.
”Olli Soikkeli, is a riveting Finnish guitarist who combines astonishing dexterity and speed with pure soul in a way that places him among the worthiest current day successors to the legacy of the great Django.” -The Wall Street Journal
Olli Soikkeli, kitara, Marian Petrescu, piano, Joonas Tuuri, basso ja Aleksi Heinola, rummut
Muut kevään konsertit:
18.3.Reunion Big band & Tobias Andersin
1.4. Sofia Finnila Quartet / Michel Legrand
14.4. Barbeque & Erja Uitto
29.4 Douglas Pashley trio
12.5 Vuosikokous 10-v. & Vova Shafranov trio
27.5 Lasse Hirvi quartet
10.6 Swing Memories JazzBand?
Vapaa pääsy!
Contact +358 9 622 4522,
Helsinki, 00150
carusel@carusel.fi

CORVILLE BAND AVAA NYYRIKIN JAZZILLAT
2022-02-23 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Corville Band syntyi 1990-luvulla Jarmo Karamäen ja Ilkka Virton jo 1960-luvulla aloittaneen Karamäki Quintet -yhtyeen henkeen. Yhtye käytti silloin myös nimeä Ram Jam Band. Keikkoja tehtiin kouluhippoihin ja pääkaupunkiseudun nuorisokerhoihin, mm. Haka-kerhoon.
Nykyisin kokoonpanossa soittavat: Jarmo Karamäki, sax, Ilkka Virto, trb/tp, voc, Teppo Salakka, piano/cl, Robi de Godzinsky, bass ja Mikko Virto, drs (art.kuva)

Jarmo Karamäki

Ilkka Virto

Teppo Salakka

Robi de Godzinsky

Ohjelma:
Simo Salminen
17.30 Aloitus
18.00 – 19.00 Video-elokuva ”Legendat” Imatran BB Festival vuodelta 2012. Jazzlegendat Heikki ” Häkä” Virtanen nro 23 ja Seppo Hovi nro 24. Kello 18.00 –n.19.00. Videon tuottaja on Juha Nevalainen
19.00 -19.45 Corville JazzBand, setti 1
VÄLIAJALLA 19.45 -20.15 Vesa Tompuri haastattelee: Teemu Salminen ;
” Kirjeitä New Yorkista – Trumpetisti Simo Salmisen tarina”. Kirja on paikalla myytävänä.
20.15 – 21.00 Corville JazzBand, setti 2
21.00 -22.00 Jamit
Vapaa pääsy !
Lisätietoja: tuottaja Jaakko Rinne, puh. 050 412 4174
Ravintola Nyyrikki, Pohjolankatu 2, 00610 Helsinki, puh. 09 757 22

Swinging Christmas - Antti Sarpila Swing Band vieraineen Savoyssa
2021-12-14 19:00 - 21:30 | Savoy Teatteri, Eteläesplanadi 14, Helsinki, 00100, Suomi
Antti Sarpila Swing Bandin perinteinen joulukonsertti jälleen Savoy-teatterissa. Tällä kertaa laulusolisteina loistavat laulava lentäjä Mikael Konttinen sekä swingin seireeni Annimaria Rinne.
Annimaria Rinne
Monipuolinen Annimaria (s. 1973) esiintyi jo nuorena tyttönä Uuden Iloisen Teatterin lavalla. Hän on ääninäytellyt mm. Disneyn Leijonakuninkaan suomalaisessa versiossa Nalaa sekä monissa piirrossarjoissa. Annimarin esikoisalbumi ”Ensimmäinen” on niittänyt laajalti kiitosta ympäri maailmaa.
Tyylikäs ja upeaääninen Annimari on laulanut mm. Helsingin kaupunginorkesterin, UMO Helsingin, Turun filharmonian, Pori Sinfoniettan sekä maamme keskeisten perinnejazzia soittavien orkestereiden solistina. Annimari tavoittaa hienolla tavalla swingin kultakauden sävelkielen ja tunnelmat. Yhdysvalloissa saadut opit ovat kantaneet hedelmää.
Lentäjäksi valmistunut Mikael Konttinen (s. 1984) on harrastanut musiikkia ja laulamista pienestä pitäen, opiskellut myös Helsingin ammattikorkeakoulun pop/jazz-musiikin koulutusohjelmassa. Vuonna 2006 Mikael lauloi Seinäjoen Tangomarkkinoiden finaalissa.
Varusmiespalvelusaikanaan hän esiintyi solistina useissa Puolustusvoimien varusmiessoittokunnan esityksissä, mikä johti hänet laulamaan Suomen itsenäisyyspäivän linnanjuhliin vuonna 2006.
Mikael Konttinen
Mikaelia kiinnostaa myös vanha tanssiorkesteritraditio. Kaksi jo julkaistua singleä Pilvet ja Kerran ovat menestyneet radiokanavilla hyvin. Mikael on myös lauluntekijä, osa hänen soolotuotantonsa kappaleista on omia sävellyksiä.
Luvassa niin svengaavaa kuin herkkääkin joulutunnelmaa Ella Fitzgeraldista Frank Sinatraan, Peggy Leestä Nat King Coleen ja Bing Crosbystä Billie Holidayhin.
Varaa itsellesi ja ystävillesi jäsenhintaiset liput 36.50e/kpl + tilausmaksut alk. 1€ (norm. 39.50), TÄSTÄ

Dizzy Queens - svengaavaa naisenergiaa!
2021-11-26 18:00 - 20:30 | Café Carusel, Merisatamanranta 10, Helsinki, 00150, Suomi
DizzyQueens–bändissä laulavat ja soittavat leidit saavat tapahtumaan kuin tapahtumaan vauhtia ja tunnelmaa. Tyttöjen jazztulkinnat sekä lavakarisma eivät jätä ketään kylmäksi. Luvassa upeita a cappella -sovituksia jazzstandardeista pianotrion säestämänä.
Kokoonpano: Lidia Bäck voc, Daniela Fogelholm voc, Nora Grotenfelt voc sekä Sara Puljula bass, Emilie Adolfsson piano ja Tatjaana Kuivas drums.
Pöydät lähimpänä orkesteria ovat varattuja ruokailijoille. Suosittelemmekin ilallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).
Vapaa pääsy!

Broadwayn svengiä Käpylässä
2021-11-23 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Marraskuun perinnejazz -ilta ravintola Nyyrikissä, elokuva, konsertti, kirjaesittelyä ja jamit.
– 17.30 – 18.00 Illan esittely
– 18.00 – 18.45 Video VPK:n jamit osa 2. Koonnut Pepe Teirikari.
– 19.00 – 19.45 Broadway feat. Mia Lundell
– 19.45 – 20.15 Väliaika, jazzkirjojen esittelyä, Aviador Oy, Jazzia Jumalan armosta,
Juhani ”Junnu” Aaltonen. Kirjailija Hannu Luntiala, haastattelu, Vesa Tompuri
– 20.15 – 21.00 Broadway
– 21. 00 – 22. 00 Jamit
Broadwayn kokoonpano:
Harri Rautiainen saksofonit;
Mikko Olkkonen pasuuna;
Jorma Niemi piano;
Mikael Bobacka basso;
Ari-Pekka Roitto rummut;
Mia Lundell, laulu
Vapaa pääsy !
Tervetuloa terveenä ja koronarokotettuna !
Järjestäjä: Suomen PerinneJazz ry, tuottaja Jaakko Rinne, puh. 050 412 4174
Ravintola Nyyrikki, Pohjolankatu 2, 00610 Helsinki, puh. 09 757 2299

The Voice of Finland tähti Caruselissa
2021-11-17 18:00 - 20:30 | Café Carusel, Merisatamanranta 10, Helsinki, 00150, Suomi
Anna Inginmaa tarjoilee sielukasta vokaalijazzia Suomen eturivin jazzmuusikoiden säestyksellä. Anna on artisti, jazzlaulaja ja tanssija, jonka intensiivinen tulkinta ja tummanpuhuva ääni kuljettavat musiikilliseen maailmaan, jonka mittakaava ulottuu tarkkanäköisestä pohdiskelusta laajankin areenan vaivattomasti täyttävään melodraamaan.
Vapaa pääsy

Soulin kuningas Sami Saari Caruselissa
2021-11-10 18:00 - 20:30 | Café Carusel, Merisatamanranta 10, Helsinki, 00150, Suomi
Sami Saari & Jazzpojat esittää korvia hivelevää svengaavaa jazzia ja soulia meiltä ja muualta. Suomalaisen soulmusiikin pienviljelijänä ja suurkuluttajana tunnettu Saari on aina ollut sielultaan jazzmies. Jazzpojissa vahva solismi ja pettämätön svengi yhdistävät voimansa karismaattisen ”kuninkaan” kanssa.
Vapaa pääsy

TAKAPOTKUN TAIKAA, kakkosnelonen jazzin rakennuspalikkana -kirjan julkistamiskonsertti
2021-11-01 19:00 - 21:30 | Savoy Teatteri, Eteläesplanadi 14, Helsinki, 00100, Suomi
Suomen PerinneJazz ry:n kirjauutuus julkistetaan Savoy-teatterissa ma 1.11.2021 klo 19.00 konsertissa ”The Best of Classic Jazz – Classic Jazz Society All Stars”. Liput alkaen 36,50 eur/kpl, jäsenet 33,50 eur/kpl TÄSTÄ
Seppo Hovi, piano, harmonikka, tarinat – Antti Sarpila, klarinetti, sopraanosaksofoni – Jukka Eskola, trumpetti – Antti Rissanen, pasuuna, Pekka Toivanen, tenorisaksofoni, alttosaksofoni, klarinetti – Wade Mikkola, kontrabasso – Thomas Rönnholm, rummut.

Seppo Hovi tarinoi

Antti Sarpila

Jukka Eskola

Antti Rissanen

Pekka Toivanen

Wade Mikkola

Thomas Rönnholm

Kirjaa ja levyä myydään myös konserttikiertueella:
ti 2.11.2021 klo 19.00 Kangasala, Kangasalatalo. Liput alkaen 27,50 eur/kpl TÄSTÄ
ke 3.11.2021 klo 19.00 Turku, Sigyn -sali, liput alkaen 36,50 eur/kpl, jäsenet 33,50 eur/kpl TÄSTÄ
to 4.11.2021 klo 19.00 Lahti, Felix Krohn -sali, liput alkaen 36,50 eur/kpl, jäsenet 33,50 eur/kpl TÄSTÄ

Djangomania avaa Nyyrikin jazz-illat
2021-10-27 17:30 - 21:00 | Ravintola Nyyrikki, Pohjolankatu 2, Helsinki, 00610, Suomi
– SPJ:n syksyn jazztapahtumat ravintola Nyyrikissä aloittaa letkeästi svengaava Djangomania.
Ohjelma:

17.30 – 18.00 Myynnissä mm. SPJ:n uunituore kirjauutuus ”TAKAPOTKUN TAIKAA, kakkosnelonen jazzin rakennuspalikkana” sekä ”The Best of Finnish Classic Jazz” tupla-CD
18.00 – 18.45 Elokuva: VPK Jamit osa 1. koonnut Pepe Teirikari
18.45 – 19.30 Djangomania feat. Johannes Niskanen setti 1
19.30 – 20.00 ”Jazztyttö” kirjan esittely,
20.00 – 20.45 Djangomania feat. Johannes Niskanen setti 2
Tilaisuus päättyy 21.00.

Kitaristi Vesa Tompurin vuonna 2005 kokoaman Djangomanian tyylissä yhdistyvät ranskalainen eleganssi, amerikkalainen swing ja hilpeän romanttinen suomalaisiskelmä – mustalaismusiikkielementeillä maustettuna.
Yhtyeessä soittavat 27.10 Tompurin lisäksi Antti Korhola, viulu (Arto Nybomin tuuraaja) ja Kari Korpinen (b) sekä feat. Johannes Niskanen, hanuri. Pojat esiintyvät sekä akustisesti että sähköisesti, niin sisällä kuin ulkona, yksityisesti ja julkisesti, mutta aina antaumuksella ja huumorilla.
Vesa Tompuri (s. 1957) on päivätyönään kustannusjohtaja. Hän perusti vuonna 1997 Aviador-yhtiön, joka keskittyy ammattilehtiviestintään ja tapahtumajärjestelyihin. Musiikin ja kirjallisuuden rakastaja ansaitsee leipänsä tilaustöitä kirjoittamalla.

Antti Korhola, KUVA Jari Flinck

Johannes Niskanen

Jazztyttö

Kari Korpinen (s. 1956) on kokenut basson ammattilainen, jolla on muusikkotaustaa niin kaduilta kuin sinfoniaorkestereista sekä big bandeista ja muista jazzkokoonpanoista. Sekä ”lappuja” suvereenisti lukevana että spontaanisti hetkeen tarttuvana muusikkona Korpinen on ollut pitkään kysytty muusikko, oli genre lähes mikä tahansa.
Vuoden 2009 Jazzdiggariksi valitun Eila Kaarresalo-Kasarin (s. 1942) 520-sivuisen ”Jazztyttö” teoksen arvio löytyy tästä. Jazzrytmien päätoimittaja Osku Rajala mukaan ”Kirja on hurja paketti jazzin soittajia, filmi- ym kuuluisuuksia…. Yhdenlainen elämänkerta, joka hakee tietyiltä osiltaan vertaistaan. Käsinkosketeltavuus jazzin ja suuren maailman julkimoihin on hieno kattaus menneiden vuosikymmenten historiaa….
Tapahtumaan on vapaa pääsy!
Lämpimästi tervetuloa, terveenä ja koronarokotettuna!
Ravintola Nyyrikki, Pohjolankatu 2, 00610 Helsinki (Käpylä)
www.nyyrikki.net, puhelin (09) 757 2299

Screaming Jay & The Bones
2021-10-08 18:00 - 21:00 | Café Carusel, Merisatamanranta 10, Helsinki, 00150, Suomi
Tämä 2013 perustettu yhtye on useilla festivaaleilla ja klubeilla niittänyt mainetta energisenä ilmiönä! Yhtyeen miehistöön kuuluu Suomen jazzin ja rhythm ’n’ bluesin kärkinimiä, jotka ovat tuttuja monista eri yhteyksistä, kuten Ricky Tick Big Band, Dalindeo, Whistle Bait ja Jimi Tenor.
Jay Kortehisto
Café Caruselissa yhtyeen ohjelmisto painottuu perinnejazzin puitteisiin ja koostuu pääosin jazzin svengaavista helmistä, tarjoiltuna väkevällä otteella, sekä viihdyttävällä showtunnelmalla, unohtamatta leaderin vahvoja laulutulkintoja ja hurjia scat-sooloesityksiä!
Jay Kortehisto on Seinäjoelta kotoisin oleva laulaja sekä pasunisti. Jay aloitti pasuunansoiton opiskelun Oulunkylän Pop & Jazz konservatoriossa vuonna 1994. Kuitenkin jo seuraavana vuonna ammattilaiskenttä imaisi hänet syövereihinsä, siitä lähtien Jay onkin soittanut laajasti kevyen musiikin kentällä kaikkea jazzin ja iskelmän väliltä.
Mukaan mahtuu lähes 200 levytystä eri artistien albumeilla, lukuisten televisio- ohjelmien house bandejä, sekä keikkoja niin kotimaisilla kuin kansainvälisilläkin areenoilla.
Pasuunansoiton ohella tällä musiikillisella matkalla on laulu kulkenut aina enemmän tai vähemmän mukana. Vuonna 2013 perustetun Screaming Jay & The Bonesin solistina toimiminen on lisännyt laulun osuutta Jayn muusikkoudessa. Jay tunnetaan karismaattisena sekä ilmaisuvoimaisena esiintyjänä.
Screaming Jay & The Bones KUVA Kari Flinck
Jay Kortehiston soittotaito on tullut SPJ:n jäsenistölle tutuksi konserttikiertueilla, joilla hän on toiminut yhdistyksen nimikkobändin Classic Jazz Society All Stars pasuunasolistina.
Kokoonpano: Jay Kortehisto: laulu & pasuuna; Petri `Pope` Puolitaival: saksofonit; Valtteri Pöyhönen: kitara; Lasse Sirkko: basso; Thomas Rönnholm: rummut
Tuottaja Pepe Teirikari muistuttaa, että pöydät lähimpänä orkesteria ovat varattuja ruokailijoille. Suosittelemmekin illallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).
Vapaa pääsy!
Live-musiikki klo 18.00-21.00

"Instituutio ja legenda" Caruselissa pe 1.10. klo 18.30
2021-10-01 18:30 - 22:30 | Café Carusel, Merisatamanranta 10, Helsinki, 00150, Suomi
Caruselin ”Legendaillat” jatkuvat pe 1.10. klo 18.30. Lauteille nousee 63-vuotias, ikinuori Downtown Dixie Tigers alias DDT Jazzband. Alkuperäisjäsenistä mukana on edelleen Fred Andersson, joka soitti ensimmäisen julkisen keikkansa vapun aattona 1953. Hänet nimettiin Suomen Jazzlegendaksi nro 31 vuonna 2018. DDT:n basistista Pentti Mutikaisesta tuli jazzlegenda nro 20 vuonna 2010.
Fred innostui jazzista 11-vuotiaana kuultuaan Pariisissa opiskelleen sisarensa värikkäitä tarinoita paikallisista jazzluolista. Sisar oli tutustunut myös Sidney Bechetiin eräällä jazzclubilla. Merikapteeni isä toi Fredille klarinetin Amsterdamista vuonna 1951.
– Olisin halunnut soittaa trumpettia. Isäni ei ollut kuitenkaan muistanut pitikö se olla klarinetti vai trumpetti. Suomessa soittimet olivat sodan jälkeen kiven alla. Vieläkin harmittaa, etten saanut trumpettia.

Fred Andersson

Pentti Mutikainen

Christian Schwindt 1940-1992

DDT 2020

Fred aloitti heti soittamisen itse opiskellen. Hän kuunteli mm. Benny Goodmania, Sidney Bechetiä ja Edmond Hallia. Mestareiden soundit tarttuivat hänen päähänsä. Goodmanin soundit tuntuivat Fredistä vaikealta, Bechetin jazz oli selkeämpää ja suoraviivaista.
Fredin mielessä siinteli merikapteenin ura isänsä jalanjälkiä seuraten. Hän halusi lähteä merille monien kavereittensa tapaan. Isä oli kuitenkin toista mieltä eikä päästänyt. Koulu ja opiskelut piti saattaa ensin loppuun. Fred valmistui hammaslääkäriksi vuonna 1964 ja aloitti heti oman praktiikan. Soittaminen kulki koko ajan rinnalla.
Fred Andersson pitää DDT:n ”kultakautena” 1980-lukua. Yhtye teki kiireisimpinä aikoina jopa 130 keikkaa vuodessa. – DDT-soundi ja komppi oli parhaimmillaan Chrisse Schwindtin aikaan. Oli pakko soittaa hyvin, koska hän rupesi huutamaan, jos soitti huonosti.
DDT esiintyy Caruselissa kokoonpanossa: Fred Andersson (leader, cl), Niklas Andersson (tpt), Raimo Näätänen (tbn), Joonatan Rautio (sax), Ilkka Joronen (p), Pekka Mesimäki (bjo), Pentti Mutikainen (b) ja Heikki Sandren (dm).
Vapaa pääsy, baari avautuu klo 18.00
www.carusel.fi
Järjestäjä: Suomen PerinneJazz ry, Pepe Teirikari, puh. 040 903 0635
Artikkelikuva: Harri Ahola/Helsingin kaupungin museo. DDT legendaarisesta Groovyssa 1978: Raimo Näätänen (vas.), Pekka Mesimäki, Pentti Mutikainen, Rick Walstein, Fred Andersson, Chrisse Schwindt (Fredin takana) ja Nalle Nyman

Café Caruselissa kajahtaa ti 21.9 - kunnianosoitus legendoille
2021-09-21 18:30 - 20:30 | Café Carusel, Merisatamanranta 10, Helsinki, 00150, Suomi
– Koronatilanteen helpottuessa aloitamme Café Caruselin konsertit jälleen ti 21.9 klo 18.30, lupaa tapahtumien tuottaja Pepe Teirikari. Syksyn ensimmäinen konsertti on kunnianosoitus 90-vuotiaille Suomen Jazzlegendoille: Numero 7 Helena Siltala (nimetty 2004), nro 5 Kalle Kaartinen (2003), nro 6 Pertti Metsärinne (2003), nro 9 Sven ”Nago” Nygård (2005) ja nro 11 Jukka Haavisto (2006).

Helena Siltala

Kalle Kaartinen

Pertti Metsärinne

Sven ”Nago” Nygård

Jukka Haavisto

Illan housebändinä soittaa Suomen Jazzlegendan nro 24 (2012), Seppo Hovin johdolla vielä ”kruunaamattomat” legendat Antti Sarpila, Wade Mikkola ja Thomas Rönnholm.

Seppo Hovi

Antti Sarpila

Wade Mikkola

Thomas Rönnholm

Café Carusel, Merisatamanranta 10, 00150 Helsinki www.carusel.fi
Vapaa pääsy
Artikkelikuva: Helsingin kaupungin museo, Harri Ahokas

35. Otava Happy Jazz - Classic Jazz Society All Stars by Seppo Hovi & Antti Sarpila
2021-07-31 16:15 - 17:15 | Otavan Opisto, Otavantie 2, Otava, Mikkeli, 50670, Suomi
Classic Jazz Society All Stars by Seppo Hovi & Antti Sarpila esiintyy Otava Happy Jazzeilla la 31.7. klo 16.15 – 17.15. Orkesteri koostuu maamme huippumuusikoista perinteisen jazzin alueelta. Orkesterin musiikillisesta johdosta vastaa klarinetisti/saxofonisti Antti Sarpila ja kappaleiden tarinat taustoittaa pianisti/hanuristi Seppo Hovi. Orkesterin basistina toimii Wade Mikkola, Pekka Toivanen – saxofonit, Martti Vesala – trumpetti, Antti Rissanen –pasuuna, Wade Mikkola – basso, Thomas Rönnholm – rummut.
Otava Happy Jazz -hyväntekeväisyyskonsertti svengaillaan Otavan Opiston viehättävässä puistossa nyt jo 35. kerran. Luvassa on jälleen wanhaa iloista ja nuorempaakin jazzia, rentoa yhdessäoloa, hyvää meininkiä ja Auringonpaistetta. ​Konsertin tuotto käytetään lyhentämättömänä hyväntekeväisyyteen pääasiassa Mikkelin alueella. Lions Club Otavan kohderyhmänä ovat nuoriso- vanhus- ja vammaistyö. Ostamalla pääsylipun olet tukemassa tärkeää työtä.

SHAFRANOV–MIKKOLA–HEINOLA TRIO, To 29.7.2021 klo 18:30-20:30
2021-07-29 18:30 - 20:00 | Café Carusel, Merisatamanranta 10, Helsinki, 00150, Suomi
Perinteistä korkeatasoista piano trio jazzia mestaripianisti Vladimir ”Vova” Shafranovin johdolla. Mukana hienosti svengaava nuori rumpali Aleksi Heinola. Basistina on, näiden molempien kanssa paljon yhteistyötä tehnyt, Wade Mikkola. Tervetuloa nauttimaan hyvästä musiikista terassilla meren äärellä!
Vapaa pääsy

BALTIC JAZZ 2021 - THE BEST OF CLASSIC JAZZ IN FINLAND
2021-07-10 13:00 - 14:30 | Taalintehdas, Suomi
Classic Jazz Society All Stars by Seppo Hovi & Antti Sarpila esiintyi Baltic Jazzeilla la 10.7. klo 13.00-14.30. All Stars koostuu maamme huippumuusikoista perinteisen jazzin alueelta. Orkesterin musiikillisesta johdosta vastaa klarinetisti/saxofonisti Antti Sarpila ja kappaleiden tarinat taustoittaa pianisti/hanuristi Seppo Hovi. Orkesterin basistina toimii Wade Mikkola, muut muusikot ilmoitetaan myöhemmin.
Jo vuodesta 1987 järjestetty Baltic Jazz-festivaali on viihtyisä koko perheen tapahtuma Taalintehtaan historiallisessa ruukkimiljöössä, jossa klassisen jazzin ja swingin eri tyylisuunnat yhdistyvät saumattomasti muihin musiikkisuuntauksiin. Tarjolla on tasapainoinen sekoitus klassista jazzia, bluesia sekä rockia ja ohjelmassa yhdistyvät niin kansainväliset huippukokoonpanot kuin paikalliset nimetkin.
Liput tästä.

SUOMEN PERINNEJAZZ - KESÄKAUDEN AVAUS - ke 7.7. klo 18.30
2021-07-07 18:30 - 20:30 | Café Carusel, Merisatamanranta 10, Helsinki, 00150, Suomi
”THE BEST OF FINNISH CLASSIC JAZZ”
Suomen PerinneJazz ry:n viime jouluna julkaisema kaksois-CD ”The Best of Finnish Classic Jazz – Live at Savoy Theatre” saa vihdoin mahdollisuuden suurta suosiota saaneen levyn julkaisuesiintymisiin, joita järjestetään koko loppuvuoden ajan. Ensimmäisenä mahdollisuutena kuulla tätä hienoa ohjelmistoa hienojen soittajien esittämänä on kesäiltainen merenranta
Cafe Caruselin terassilla. VAPAA PÄÄSY
(Tilaisuus toteutetaan sen hetkisten mahdollisten rajoitteiden mukaisesti.)
”CLASSIC JAZZ SOCIETY ALL STARS” -ORKESTERI: Seppo Hovi – Antti Sarpila – Pekka Toivanen – Jukka Eskola – Antti Rissanen – Wade Mikkola – Thomas Rönnholm
Lisätietoa kiertueesta TÄSTÄ

Café Caruselin syyskauden tilaisuudet PERUTTU
2021-02-10 18:00 | Café Carusel, Merisatamanranta 10, Helsinki, 00150, Suomi
Valitettavasti kaikki Suomen PerinneJazz ry:n syksyn tilaisuudet Café Caruselissa on peruttu kiristyneen koronaepidemian takia. Jatkamme ensi vuonna tilanteen mukaan.
Syysterveisin!
Pepe Teirikari

Ossi Runne in memoriam
2020-12-31 00:00
Suomen PerinneJazz ry:n kunniajäsen nro 2, musiikkineuvos, kapellimestari, trumpetisti ja säveltäjä Yrjö Osvald ”Ossi” Runne kuoli 5.11.2020 pitkäaikaiseen sairauteen Helsingissä. Hän oli kuollessaan 93-vuotias, syntynyt 23.4.1927 Viipurissa. Runne on ollut keskeinen vaikuttaja suomalaisen jazzin kehittämisessä ja tärkeä kannustaja myös yhdistyksemme toiminnassa.
On paljolti ensimmäisen kunniajäsenemme Erik Lindströmin (1922-2015) ja Ossi Runnen ansiota, että suomalaisetkin pääsivät kosketuksiin jazzin kanssa sodan jälkeen. He kiersivät Ossi Aallon orkesterin jäseninä 1940-luvun lopulla Ruotsissa kesäkiertueille ja toivat jazzopit Suomeen. Nyt molemmat legendat ovat poissa, yksi aikakausi on päättynyt.
Uransa alkuaikoina Runne tunnettiin trumpetistina ja orkesterinjohtajana. Palattuaan Suomeen China Varieteen orkesterin kapellimestarin tehtävistä Tukholmasta vuonna 1957, hän nimitettiin Musiikki- Fazerin studiopäälliköksi, josta tehtävästä siirtyi 1965 Yleisradioon.
Johdettuaan YLEssä Radion Tanssiorkesteria hänet kiinnitettiin TV1:n kapellimestariksi. Runne tunnettiin myös euroviisukapellimestarina, johtaen Suomen edustuslauluja Euroviisuissa 22 kertaa 1966-89. Puhallinorkesteri Karelian johtajana hän toimi 1986–2003. Eläkkeelle Runne jäi 1992 ja sai Musiikkineuvoksen arvonimen vuonna 1995 sekä Suomen Jazzlegenda -palkinnon numero 2 vuonna 2001.
Suomen PerinneJazz ry kunnioittaa Ossi Runnen muistoa.
Näytteen Ossin kultaisen trumpetin äänestä voi kuunnella tästä:
JUKKA LAITASALO
puheenjohtaja

Merisatamanrannassa svengaa - Sarpila & Hovi Quartet
2020-10-02 18:00 - 20:30 | Café Carusel, Merisatamanranta 10, Helsinki, 00150, Suomi
– Café Caruselin vahva jazzsyksy jatkuu ”koronavarauksin” pe 2.10. klo 18.00. Stagelle nousee perinnejazzin ja swingin mestarit: Seppo Hovi (p, acc, juonnot), Antti Sarpila (cl, sop), Pekkis Sarmanto (b) ja Jartsa Karvonen (dr), lupaa tapahtuman tuottaja Pepe Teirikari (SPJ).
Sarpila-Hovi Quartetin muusikot ovat soittaneet säännöllisesti yhdessä jo 1980-luvun loppupuolelta alkaen. Kaikki soittajat kuuluvat suomalaisen perinnejazzin ykkösketjuun.
Antti Sarpila 2018
Klarinetisti ja saksofonisti Antti Sarpila (s. 1964) on ollut tärkeimpiä traditionaalisen jazzin vaalijoita Suomessa jo neljä vuosikymmentä. Vuodesta 1990 alkaen Sarpila on julkaissut musiikkinsa omalla levymerkillä ja hurjalla tahdilla: katalogissa on jo yli kolmekymmentä levyä. Levytysten kokoonpanona on ollut pääasiassa oma Antti Sarpila Swing Band, ja solistina on useasti vieraillut Johanna Iivanainen ja muitakin tunnettuja lahjakkaita laulajia, kuten Eino Grön. Vaikka Sarpila on erikoistunut jazzin varhaisiin tyylilajeihin, joista hän käyttää itse termiä “classic jazz”, hän esiintyy silloin tällöin myös modernimmissa yhteyksissä.
Seppo Hovi
Musiikkineuvos, pianisti ja televisiojuontaja Seppo Hovi (s. 1946) aloitti ainutlaatuisen viihdyttäjän uransa jo 1950-luvulla lastenradiossa ja jatkoi sujuvasti seuraavalla vuosikymmenellä eri kuunnelmissa. Hovi edusti menestyksellisesti Helsinkiä pohjoismaisissa kulttuurikilpailuissa jazz-pianossa vain 17-vuotiaana. Päätoimiseksi muusikoksi ja musiikkitoimittajaksi hän siirtyi 80-luvun lopulla, toimien mm. useiden eri musiikkiohjelmien juontajana YLE:llä ja MTV3-kanavalla. Hovi vieraillut kapellimestarina useissa eri sinfoniaorkestereissa, kuten HKO:ssa, RSO:ssa ja Lahti sinfoniassa, johtaen konsertteja ooppera-aarioista swingiin. Jazzin saralla Hovi on tehnyt yhteistyötä esimerkiksi Antti Sarpilan, Pentti Lasasen ja Erik Lindströmin kanssa.
Pekka Sarmanto (Kuva; Jazzrytmit)
Pekka Sarmanto (s. 1945) kuuluu ehdottomasti maamme jazzhistorian kannalta tärkeimpiin bassotaiteilijoihin. Harva basisti voi sanoa tuuranneensa Charles Mingusta Belgradissa tai jammailleensa Gil Evansin, Dizzy Gillespien ja Sonny Rollinsin kanssa. Sarmannon ura on johtanut häntä vuosien varrella kansainvälisille eturivin jazzareenoille Lontoota, Pariisia ja Montrealia myöten. Suomessa hänet on valittu kaikissa äänestyksissä parhaaksi jazzbasistiksi 28 vuotta peräkkäin. Pekka Sarmanto on myös vuonna 1975 perustetun UMO Jazz Orchestran perustajajäseniä. Pitkän UMO-uransa aikana hän on loistanut hämyisissä parrasvaloissa kaikkien ulkomaisten huippumuusikoiden kanssa, jotka ovat Suomessa vierailleet. Sarmanto jäi eläkkeelle UMOsta vuonna 2007, mutta esiintyy edelleen aktiivisesti eri kokoonpanoissa mm. oman trionsa kanssa.
Jartsa Karvonen
Jartsa Karvonen (s. 1955) on kysytty suomalainen rumpali ja rumpujen soiton opettaja. Hän on tooiminut vuodesta 1984 lähtien pääasiallisesti studio- ja freelancermuusikkona. Karvosta voi kuulla noin 5000 äänilevyraidalla jazzista kotimaisen populaarimusiikin suosituimpiin tähtiin. Lisäksi hän on soittanut teatteriproduktioissa ja TV:ssä.
Vapaa pääsy!
Pöydät lähimpänä orkesteria ovat varattuja ruokailijoille, pöytävaraukset 09-622 4522. Suosittelemmekin illallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).

Charlotta Kerbs & Wade Mikkola Trio – Café Caruselissa
2020-09-16 18:00 - 20:30 | Café Carusel, Merisatamanranta 10, Helsinki, 00150, Suomi
Charlotta Kerbs on herättänyt ansaittua suosiota elävällä ja luontevan taidokkaalla laulutaidollaan erilaisten musiikinlajien parissa. Oli sitten kyseessä afrikkalainen, kuubalainen tai amerikkalainen musiikki, hänen tulkintansa ovat hienosti henkilökohtaisia. Café Caruselin jazz-illassa on käsiteltävänä alueena tietenkin svengaava jazz ja saamme kuulla Charlotan hienoja tulkintoja jazzmusiikin klassikoista.
Säestävässä triossa saamme pitkästä aikaa kuulla Café Caruselissa äskettäin jazzmusiikin tohtoriksi kruunattua hienoa pianistia, Riitta Paakkia, joka on usein toiminut pianistina Wade Mikkolan triossa.
Paakin ja Mikkolan svengaavan rytmityksen varmistaa dynaamisen rummutuksen mestari, Heikki Sandrén!
Charlotta Kerbs – laulu, Riitta Paakki – piano, Wade Mikkola – basso, Heikki Sandrén – rummut
Vapaa pääsy !

Suomen PerinneJazz ry:n vuosikokous
2020-09-16 17:00 - 18:00 | Café Carusel, Merisatamanranta 10, Helsinki, 00150, Suomi
Suomen PerinneJazz ry:n vuosikokous pidetään ke 16.9.2020 klo 17.00 Café Caruselissa, Helsingissä. Kokouksessa käsitellään sääntöjen 11 §:n mukaiset asiat.
Mikäli yhdistyksen jäsen haluaa saada jonkin asian yhdistyksen vuosikokouksen käsiteltäväksi, on hänen ilmoitettava siitä kirjallisesti hallitukselle 26.8.2020 mennessä,

Suomalaisen Klubin Jazzkvintetin 20-vuotiskonsertti - Siirtymässä ensi vuoden alkuun
2020-09-15 19:00 - 22:00 | Savoy Teatteri, Eteläesplanadi 14, Helsinki, 00100, Suomi
Suomalaisen Klubin Jazzkvintetin 20-vuotiskonsertti. Solistina laulaa Johanna Försti
Antti Sarpila
Pekka Toivanen
Pekka Sarmanto
Jarza Karvonen
Seppo Hovi
Ajankohta ilmoitetaan myöhemmin.

Otava Happy Jazz 2020 -- HUOM! TAPAHTUMA PERUTTU
2020-08-01 14:00 - 18:00 | Otavan Opisto, Otavantie 2, Otava, Mikkeli, 50670, Suomi
Otava Happy Jazz -hyväntekeväisyyskonsertti svengaillaan Otavan Opiston viehättävässä puistossa nyt jo 35. kerran. Luvassa on jälleen wanhaa iloista ja nuorempaakin jazzia, rentoa yhdessäoloa, hyvää meininkiä ja Auringonpaistetta.
​Konsertin tuotto käytetään lyhentämättömänä hyväntekeväisyyteen pääasiassa Mikkelin alueella. Lions Club Otavan kohderyhmänä ovat nuoriso-, vanhus- ja vammaistyö. Ostamalla pääsylipun olet tukemassa tärkeää työtä.​
Ilmaiset jazzbussit Otavaan lähtevät torin reunasta Marskin patsaan selän takaa vartin välein klo 12.30-14.30. Paluu takaisin konsertin päätyttyä klo 18 nonstoppina.
Esiintymässä:
– Sami Saari & jazzpojat
– Suomen Perinne Jazz Quintet
– Tuula Krzywaski & Tuusulanjärvi Big Band, feat. Alan Matheson (Canada)
Tuula Krzywaski
​Konsertin tuotto käytetään lyhentämättömänä hyväntekeväisyyteen pääasiassa Mikkelin alueella. Lions Club Otavan kohderyhmänä ovat nuoriso-, vanhus- ja vammaistyö. Ostamalla pääsylipun olet tukemassa tärkeää työtä.
Suomen PerinneJazzQuintet (Kuvat: Jazzrytmit)
Suomen PerinneJazzQuintetin (SPJQ) muusikot ovat soittaneet säännöllisesti yhdessä jo 1980-luvun loppupuolelta alkaen. Yhtyeen kokoonpano on vaihdellut tilanteen mukaan triosta quintettiin. Kaikki muusikot kuuluvat suomalaisen perinnejazzin ykkösketjuun.
Musiikkineuvos, pianisti ja televisiojuontaja Seppo Hovi (s. 1946) aloitti ainutlaatuisen viihdyttäjän uransa jo 1950-luvulla lastenradiossa ja jatkoi sujuvasti seuraavalla vuosikymmenellä eri kuunnelmissa. Hovi edusti menestyksellisesti Helsinkiä pohjoismaisissa kulttuurikilpailuissa jazz-pianossa vain 17-vuotiaana.
Päätoimiseksi muusikoksi ja musiikkitoimittajaksi hän siirtyi 80-luvun lopulla, toimien mm. useiden eri musiikkiohjelmien juontajana YLE:llä ja MTV3-kanavalla. Hovi vieraillut kapellimestarina useissa eri sinfoniaorkestereissa, kuten HKO:ssa, RSO:ssa ja Lahti sinfoniassa, johtaen konsertteja ooppera-aarioista swingiin. Jazzin saralla Hovi on tehnyt yhteistyötä esimerkiksi Antti Sarpilan, Pentti Lasasen ja Erik Lindströmin kanssa.

Seppo Hovi

Antti Sarpila

Pekka Toivanen

Klarinetisti ja saksofonisti Antti Sarpila (s. 1964) on ollut tärkeimpiä traditionaalisen jazzin vaalijoita Suomessa jo neljä vuosikymmentä. Vuodesta 1990 alkaen Sarpila on julkaissut musiikkinsa omalla levymerkillä ja hurjalla tahdilla: katalogissa on jo yli kolmekymmentä levyä. Levytysten kokoonpanona on ollut pääasiassa oma Antti Sarpila Swing Band, ja solistina on useasti vieraillut Johanna Iivanainen ja muitakin tunnettuja lahjakkaita laulajia, kuten Eino Grön.
Vaikka Sarpila on erikoistunut jazzin varhaisiin tyylilajeihin, joista hän käyttää itse termiä “classic jazz”, hän esiintyy silloin tällöin myös modernimmissa yhteyksissä.
Pekka Toivanen (s. 1961) on puhaltanut jo yli 35-vuotta saksofonia ja klarinettia tyylikkään johdonmukaisesti konstailemattoman perusjazzin raamissa. Oman kvartettinsa lisäksi Toivanen on soittanut pitkään rivisaksofonistina muun muassa Oiling Boilingissa, kitaristi Tuomo Aution Zekostossa sekä Suomi-jazzin veteraanin, Erik Lindströmin Dream Teamissa. Tärkeä yhteistyökumppani on ollut basisti Wade Mikkola, jonka luottomuusikko Toivanen on ollut sekä keikoilla että levyillä.
Pekka Sarmanto
Pekka Sarmanto (s. 1945) kuuluu ehdottomasti maamme jazzhistorian kannalta tärkeimpiin bassotaiteilijoihin. Harva basisti voi sanoa tuuranneensa Charles Mingusta Belgradissa tai jammailleensa Gil Evansin, Dizzy Gillespien ja Sonny Rollinsin kanssa. Sarmannon ura on johtanut häntä vuosien varrella kansainvälisille eturivin jazzareenoille Lontoota, Pariisia ja Montrealia myöten.
Suomessa hänet on valittu kaikissa äänestyksissä parhaaksi jazzbasistiksi 28 vuotta peräkkäin. Pekka Sarmanto on myös vuonna 1975 perustetun UMO Jazz Orchestran perustajajäseniä. Pitkän UMO-uransa aikana hän on loistanut hämyisissä parrasvaloissa kaikkien ulkomaisten huippumuusikoiden kanssa, jotka ovat Suomessa vierailleet. Sarmanto jäi eläkkeelle UMOsta vuonna 2007, mutta esiintyy edelleen aktiivisesti eri kokoonpanoissa mm. oman trionsa kanssa.
Jartsa Karvonen
Jartsa Karvonen (s. 1955) on kysytty suomalainen rumpali ja rumpujen soiton opettaja. Hän on tooiminut vuodesta 1984 lähtien pääasiallisesti studio- ja freelancermuusikkona. Karvosta voi kuulla noin 5000 äänilevyraidalla jazzista kotimaisen populaarimusiikin suosituimpiin tähtiin. Lisäksi hän on soittanut teatteriproduktioissa ja TV:ssä.
Suomen PerinneJazz ry on Jaakko Rinteen ja Seppo Hovin 2012 perustama yhdistys, joka vaalii perinteistä jazzia ja swing -musiikkia. Jäseniä noin 380 henkilö (2020).
